
                                                                R A P O R T


,,Agenda principalelor manifestări cultural-artistice şi sportive” are la bază propunerile emise de consumatorul cultural, Primăria Deta şi Consiliul Local, cât şi propuneri ale altor instituţii pro-culturale, sportive.


Se supune dezbaterii şi aprobării ,,Agenda principalelor manifestări cultural-artistice şi sportive” pe perioada 01.01.2022-31.12.2022, finanţată din bugetul propriu al Consiliului Local Deta, în suma de 521,50 mii lei.


Obiectivele principale ale agendei sunt:

1. Aniversarea marilor evenimente istorice.
2. Valorificarea tradiţiilor şi a obiceiurilor din spaţiul bănăţean.
3. Promovarea culturii minorităţilor etnice.

4. Promovarea manifestărilor culturale şi sportive ajunse deja la mai multe ediţii.

5. Promovarea Formațiilor de dansuri populare cât și a corului mixt.

Acţiunile ce urmează să se desfăşoare în perioada 01.01.2022-31.12.2022, au în vedere posibilitatea de finanţare din bugetul propriu al Consiliului Local şi Primăriei Deta. În situația menținerii și în anul 2022 a măsurilor de prevenire a îmbolnăvirii cu Sars-Cov 2, agenda se va revizui și activitățile se vor transpune raportat la măsurile stabilite pentru perioada următoare.

